NARVA LINNAVOLIKOGU

O T S U S


Narvas                                                                                                      

Projekti “City to city for building our Europe“ sildfinantseeringu lubamine


1.  ASJAOLUD JA MENETLUSE KÄIK

Projekt “City to city for building our Europe“ sai toetuse programmi „Europe for citizens“ poolt. 
Juhtivpartner on Gerace, Itaalia. Narva sai ettepaneku osaleda projektis partnerina.  Projektis osalevad Barcelos (Portugal), Kistelek (Ungari), Teruel (Hispaania), Heraklion (Kreeka).
Projekti eesmärgid: linnade koostöövõrgustiku loomine ja arendamine, EL struktuurifondide kasutamise kogemuste vahetamine ökonoomika kriisi vähendamiseks, kodanike kaasamine, linnade maine kujundamine  Euroopa riikide ja Euroopa parlamendi tasemel. Projekti raames on plaanis sügisel Narvas korraldada suur projekti üritus, sh konverents, seminarid, foorum Üritusel osalevad kõik projekti partnerid ja nende esindajad (üle 30 inimest) ja kohalikud inimesed, sh tudengid, õpilased (ca 100 in.). Programmi „Europe for citizens“ toetuse määr on 100% projekti kuludest. Programmi toetus Narva linnale on 21100 eurot, 2016. aastal programm tegi Narvale ettemaksu summa programmi vahenditest 5 268 eurot. 2017. aasta jaoks on vajalik sildfinantseerimine summas 15 832 eurot.  Kavandatakse, et programmi lõppmakse laekub 2018.a alguses.
 
2.  ÕIGUSLIKUD ALUSED 
2.1 Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.  
	
3. OTSUS

3.1 Lubada projekti „City to city for building our Europe“ osalemiseks 2017.aastal sildfinantseerimine summas kuni 15 832 eurot.

4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE

Otsus jõustub seadusega sätestatud korras.


Aleksandr Jefimov						
Linnavolikogu esimees

